maaliskuuta 2011 - Handmade by Riina
2011, Art Impressions tiistai 29. maaliskuuta 2011
Ystäväni täytti jokin aika sitten pyöreitä vuosia. Tein hänelle tämän kirjakortin, jonka sisään laitoin lahjakortin lupauksella yhteisestä kahvihetkestä. Toivottavasti sellainen järjestyy pian.
Kirjoitti Riina Peltomaa klo 9.23
Kukkakortti Heron leimalla
2011, Hero Arts maanantai 28. maaliskuuta 2011
Leimamusteina käytin Encoren musteita. Niiden päälle sulattelin kirkasta kohojauhetta. Taustapaperi on leikattu kartongista, jonka mieheni pelasti työpaikaltaan hukkapaloista. Koukerot olivat valmiina ja ne tulivat näkyviin kun väritin taustan Distress Inkin musteilla. Lisänä vielä muutama puolihelmi.
Kirjoitti Riina Peltomaa klo 7.38
Huomenta kamut!
2011, Stampies, vauvakortit lauantai 26. maaliskuuta 2011
Pitkästä pitkästä aikaa ehdin päivittämään blogiani. Työn aloittaminen uudessa paikassa on vienyt lähes kaiken aikani ja energiani. Teimme alkukuusta pitkää päivää saadaksemme kaiken ajoissa valmiiksi. Mukaan mahtuu myös vähän nukuttuja öitä - olen pyörittänyt kaiken laista päässäni ja nukkuminen on jäänyt vähemmälle. Liikuntaharrastuksistani en ole silti tinkinyt vaikka yhden viikon pidin taukoa flunssan takia. Univelat alkavat olla vihdoin voitettuja - ainakin ne pahimmat.
Askartelupöydän äärellä en ole juurikaan istunut ja blogeissa olen piipahtanut vain pikaisesti. Tässä kuitenkin kortti joka oli tarkoitettu StampARTicin haasteeseen. No eihän se siihen mitenkään ehtinyt ja luonnoskin muuttui matkan varrella.